澳門電訊

澳門電訊有限公司係澳門第一間提供電話通訊服務嘅企業。1981年至2011年之間，澳門電訊就一直獨家做晒全澳嘅固網電話服務。

澳門嘅電話通訊原屬澳門郵電司轄下管理。直至1981年9月29號，澳葡政府同埋大東電報局簽定20年嘅專營合約。澳門電訊於1981年10月成立後，就擔負改善澳門電訊服務嘅使命。澳門回歸後屆滿嘅專營合約，得澳門特區政府批准續期10年，但電訊市場好似流動通訊服務已經全面開放。

現時澳門電訊所提供嘅服務包括寬頻、流動通訊以及專業方案。

組成
澳門電訊有限公司係唔同集團合資經營，分別有：
 中信國際電訊
 澳門政府

2010年2月12日中信國際電訊攞出14億向中信泰富買入佢手頭上澳門電訊20%股份，又喺2013年1月15日向英國大東電報局同埋葡萄牙電訊集團買入佢哋手頭上全部股份，交易嘅時間估計要6至9個月，即係中信國際電訊將會擁有99%股權，澳門政府嘅股份部分冇變。

而家公司主席為英國大東電報局全資附屬子公司Sable Holding Limited，行政總裁由潘福禧先生擔任。

參考
 澳門脈搏周報：電訊利潤高企可見電訊市場開放尚有空間當局應適時檢討專營合約以提高服務質素

澳門電訊有限公司
 極動感

澳門公司
電訊公司
流動電話營運商